OpenLLM-France/wikimedia huggingface dataset:
# Ar c’hiz newe (Duhamel)

Oberennoù damheñvel pe handelvoù all zo ivez, gwelout Ar c’hiz newe.
| ◄ Mari Bek-Arôk | Ar c’hiz newe | Ar c’hloarek hag e vreur labourer ► |
* Pa oan, disul ar beure, o vont d’an oferen, o vont d’an oferen,
* Ha me ’klewet eun evnig, o kanan ’neur ween,
* A loyette lon la,
* Tra la la la,
* Tra la la la la la,
* La la la la !
TRADUCTION. — Comme j’étais, dimanche matin, allant à la messe, — Allant à la messe, — Moi d’entendre un oiselet chantant dans un arbre, — Aloyette lon la, etc.
Eadem.
Chanté par Marie-Jeanne le Bail, Port-Blanc.
N. B. — Je donne ces deux mélodies, malgré leur presque identité, en raison de la différence de leur construction modale. La première est en hypodorien. Dans la seconde, les trois premières mesures sont en hypolydien (variété syntono-lydienne), les suivantes en hypodorien.
# Ar c’hloarec dic’hizet

Oberennoù damheñvel pe handelvoù all zo ivez, gwelout Ar c’hloarek dic’hizet.
| ◄ Paotred Sant-Aler | Ar c’hloarec dic’hizet | Cloarec Simon ► |
— Ma moereb coz, d’in-me lâret
Penoz galloud debauch merc’hed ?
 — Et-hu d’ar foar da Lanvezêc,
Ha grêt eno eur vestrezic ;
 Et-hu d’ar foar da Landreger,
Prenet-eun habit dimezel ;
 Et-hu d’ar foar d’ar C’hoz-Varc’had,
Chommet eun tammic diwezad ;
 Chommet eun tammic diwezad,
Goullet loja en ti he zad...
 — Bonjour ha joa hol en ti-man !
Ha lojet a vin-me en-han ?
 — Aman na vefet ket lojet,
Hep goûd a be-lec’h e teuët.
 — Me zo o tont deuz ar marc’had,
Ma goaz zo ’r gêr o labourad.
 — Diskennet ’ta ha deut en ti,
Laket ho marc’h er marchossi ;
 Laket ho marc’h er marchossi,
C’hui deuio da goanian ganin.
 N’oa ket ho c’hoan hanter-debret,
Ar boan ’n he fenn a zo scoet ;
 A zo scoët ar boan ’n he fenn,
Gant aoun na gousqje hec’h unen.
— ’Wit hoc’h unen na gousqfet ket ;
M’ho lacaï gant ma merc’h Jannet...
 N’oa ket êt ho zreid war ar banc,
’Sevel prepozio exselant.
 P’oant êt ho daou da repozi,
Na re met comz a dimezi.
 — Pe-seurt dimezel ez hoc’h c’hui,
Na ret met comz a dimezi ?
 — N’on na dimezel, nac itron,
Me ê ho cloarec, Jan’Yvon.
 — Warc’hoaz ar beure, pa zavfet,
Ho habit cloarec a vuisqfet ;
 Ho habit cloarec a vuisqfet,
Digant ma mamm am goulenfet...
 — Ma moereb coz, d’in-me lâret,
C’hui rofe d’in ho merc’h Jannet ?
 — Ma merc’h Jannet c’hui na pô ket :
D’eun all am eus hi frometet.
 — Pe am bô hi, pe n’am bô ket,
Eun nozwez ganthi ’m eus cousket.
 — Ma ’c’h eus cousket ganthi eun noz,
C’hui a raï ann ell, ha bemnoz ;
 C’hui a raï ann eil ha bemnoz...
Ha contantet iaouanc ha coz !
# Ar c’hloarec dimêt

| ◄ Plac’hic Coat-Rouan | Ar c’hloarec dimêt | Ar mitizien hac ar-re dimêt ► |
Eur plac’h iaouanc euz a Hengoat, pehini deus grêt he bombad,
Dre ma oa plac’h a fesson vad, a oa ann hol euz hi c’hoantad.
Donet a re d’hi darempred tud iaouanc a bep stad, Melinerrien, cloer iaounc, kemenerrien dillad.
 Ar plac’h-man’ deus da wiska dillad du, dillad gwenn,
Mouchouero Flandrès’da lacad ’n he c’herc’henn ;
Mouchouero Flandrès’da lacad ’n he c’herc’henn, Coeffo lienn batist’d’c’holo he bleo melenn.
— Brema pa’z on dimêt, eur c’hloarec am eus bet,
Dre c’hraez ann aotro person d’hon bezan embannet ;
Eur c’hloaregic iaouanc, na oar ket labourad,
Oh ! ai, dre c’hraez Doue, ni raï tiègès mad.
 Brema ’voerzo he levrio, eun darn euz he dillad,
Ha preno pâl ha tranch, da diski labourad.
— Me n voerzin ma levrio, ken neubeud ma dillad,
Na brenin pâl na tranch, da diski labourad ;
Me a ielo d’am guele, vel vô debret ma c’hoan,
Ha c’hui chomo da nean, heb na golaou na tan.
— Mar choman-me de nean, c’hui chomo da dibuni,
Ha mar et ’n ho cuele, me ielo em hini.    — Me ’m eus ama gwialenn, er chiminal ’vogedi,
Ha gant-hi m’ho rubano, dre bevar c’horn ann ti ;
Oh ! ia me ho rubano, dre bevar c’horn ann ti,
Ken hen defo truez ouzoc’h, ma douz, ar c’hi.
— Gwez-all, pa oann plac’h iaouanc, me oa plac’hic a stad ;
Me oa plac’hic seder, a garie ann ebad,
’Vit gwelet eun den iaouanc hac a deue d’em c’hâd,
Me na ren ket out-han calz demeus a etad.
 — Gwez-all, pa dremenen abiou eun ti ar gwinn,
E teue ann hostis, he doc bete he c’hlinn ;
Brema, p’em gwel o tremen, e ra eun hij d’he benn,
Goûd a ra ê fouetet, allas ! ma hol voyenn.
 Gwez-all, pa oann paotr iaouanc, me am boa eun incane,
Ma c’hasse, ma digasse bete ti ma mestrès :
Goerzet ê ma incane, fouetet ma hol arc’hant,
Ha me dilour, diarc’henn, o patouillad dour ha fanc !
Canet gant Mari Hulo, matès en Kerarborn. 1847.
# Buhez ar Sent/1912/Ar C’hoareiz

| ◄ Benviou ar Basion | Ar C’hoareiz | Albin  ► |
An daou-ugent devez arôk Pask a zo bet gwestlet d’ar binijen gant an Ebestel o-unan. Ar yun eo, dreist-oll, pinijen ar c’hoareiz. Gwechall e oa pemdeiek. Yunet a vije en eur diouered ar c’hig, an uou, an aman, al lez, hag en eur dremen gant eur pred hepken. En amzeriou kentan an Iliz, e vije grêt ar pred-ze da guz-heol. Ahendall, difennet e oa, dre lezen ar gouarnamant, an holl ebatou ha plijaduriou, zoken ar chase ; al lezvarniou a vije goullo, ar brezeliou a renke paouez.
An Iliz a c’houlenn digant ar C’hristen, epad ar C’hoareiz, heuilh skouer Jezuz-Krist war ar Mene : karet ar retred, yun ha pedi eveltan. Ouspen, e c’hourchemen d’ezan ober aluzen, pleustri e zakramanchou, prederian war Basion Hon Zalver, ma vo treuzet e galon gant birou ar binijen ha krouet ennan, ’ benn ar Pask eur galon neve-flamm.
# Buhez ar Sent/1912/Ar « Saint-François d’Assise »

| ◄ Itron-Varia-Perros-Hamon | Ar « Saint-François-d’Assise » | Pedennou diouz ar mintin ha diouz an noz  ► |
Abaoue eun nebeut blaveziou, o welet stad poanius ar vartoloded ac’h ê da besketa d’an Douar Neve pe d’an Island, eur vreuriez hanvet : « Société des Œuvres de Mer », he deus sterniet daou lestr da gas sikour d’eze pa o deve ezom. Mont ha dont, a reont hep ehan war al lec’hiou pesketa, evit bizitan al listri-all. Kemer a reont an dud klanv diwarne, pe e roont d’eze louzou da barean buhanik.
Rei a reomp aman skeuden unan eus al listri sikour, ar « Saint-François-d’Assise ».
Eur c’haer a hini eo hennez. Kerzet a ra dre dân ha dre lien, hag an diabarz anezan a zo urzet dispar evit digemer ar glanvourien ’vel ebarz eun hospital.
Renet eo ar « Saint-François » gant eur Breton, ar c’hommandant Maheas, eus Montroulez, a zo, herve laret, eur martolod eus ar c’hentan. Eun darn mat eus an akipaj a zo ive Bretoned.
Evit diskouez ar vad a ra al listri-ze : Etro pevar devez, an « Notre-Dame-de-la-Mer », an eil lestr, en deus bizitet 103 bag pesketa ; medesin ar bourz en deus tôlet evez ouz 18 klanvour ha roët digemer da 2 ; digaset a zo bet 3 den pareet d’o bag ; roët 242 lizer ha kemeret 104 da lakat d’ar post.
# Buhez ar Sent/1912/Arzel

| ◄ Itron-Varia Hanter-Eost | Arzel | Rok  ► |
En blaveziou kentan ar VI$^{et}$ kantved, e teuas eur bagad Bretoned eus Bro-Geumri da chom da Vro-Arvor ; en o fenn e oa Kerangal, kenderv Pôl-Aurelian, hag eun abad, e hano Arzel.
Arzel ne reas nemet treuzi Bro-Leon ; dal m’en devoa savet ar barouz a zoug e hano, ec’h eas en hent etrezek Pariz, kaset gant Wizur pe gant sant Pôl da gaout ar roue Childebert. Goude bezan bet o chom meur a vla en e lez, eur wech peurc’hrêt e gefridi gantan, e c’hoantaas dizrei da Vreiz-Izel.
Mes Childebert, o c’houzout pebez anaoudegez en doa, ne oe ket jalet da welet anezan o vont eus e rouantelez, hag a roas d’ezan eun dachen douar en kichenik Roazon.
Arzel a zavas eno eur manati, hag a reas eur vad dispar da eneou ha da gorfou e amezeien. Mes keit oa bet en Pariz ma oa deut da gaout kasaüs trouz ar c’hêriou, hag e pellaas diouz Roazon evit en em denn en koat Bresilian.
En Loutehel, elec’h ma tiskuizas eur pennad, e lakas, war a lavarer, eun eienen gaer da darzan. Eiz leo pelloc’h, en kreiz eur vro oue, e savas e beniti, hag e c’hallas, eur pennad, tanva ar blijadur a gaver o vevan e-unan gant Doue hepken.
Hepdale e welas ne oa ket ken diboblet ar vro ha m’he devoa doare da vezan ; kaout a reas, a-gle hag a-zeou, en donder ar c’hoat, tiegeziou Gallaoued, en em dennet eno, eun hanter-kant vla bennak a oa, o tec’hel arôk an Alaniz hag ar Zôzon, a oa bet o tismantr an Arvor : trist oa ar bed gante ; paour oant a vadou an douar, ha ken paour-all a vadou an ene. Arzel a c’honezas aneze da Jezuz-Krist. Dont a rejont neuze da chom en kichen o abostol, hag holl a-unan, en em dôljont da ziskar eur c’horniad eus koat Bresilian, d’ober douar labour. En doare-ze, Arzel, e-lec’h eur peniti hepken, a zavas adarre eur barouz neve a hanver breman Plouermel.
Eus e beniti en kreiz ar c’hoat, an abad santel a yee beb an amzer, d’ober troïou betek e vanati en lez-Roazon ; n’eo ket hepken e venec’h o deveze mall d’e welet o tont davete, mes holl dud ar vro-ze a veze laouen ouz e gaout en o zouez, abalamour d’e zantelez, hep mar ebet, hag ive abalamour d’e ouiziegez war glenvejou al loened. Arzel a ranne e amzer etre an daou di-ze ; koulskoude, gwellan m’en emn gave en neb lec’h oa en Bresilian, hag eno e kreder e varvas.
Plouarzel, en eskopti Leon, ha Plouermel, en eskopti Gwened, o deus an enor d’e gaout da batron.
Tud ar bed a ve er c’hlac’har p’o deve kroaziou, hag ar gristenien vat a ouel pa n’o deve ket. Ar c’hristen a vev en kreiz ar c’hroaziou evel ar pesk en kreiz an dour.
Person Ars.
# Buhez ar Sent/1912/Ar Galon-Zakr

| ◄ Anjela Merisi | Ar Galon-Zakr | Ronan  ► |
Pa zivizas Doue e roje peurz en e c’hloar d’e grouadurig an den, e tivizas, dre ar memes tro, e renke bezan krouet eur Galon hag a deuje a benn da lakat Doue par d’an den hag an den par da Doue.
Adalek an XIII$^{et}$ kantved, e par, kouls lavaret, ar goulou-de anezi. Jezuz-Krist a dibabas diou zantez, Jertrud ha Mechtild, da gas etouez an dud ar c’hentan kelo eus e Galon-Zakr. Er XVII$^{et}$ kantved, e tôl eur sklerijen henvel ouz hini an heol beure ; hirie, goude 200 vla, eman o tostât d’he c’hreiste.
Evel m’eo bet dibabet Mac’harit-Mari da vezan he c’hannad e-touez an dud, ar Frans a zo bet dibabet da vezan hec’h abostol etouez ar broiou. Daoust da gounnar an drouk-spered, prezeget he deus, dre gomz, dre skrid, dre skouer, devosion vras an amzeriou neve. Savet he deus d’ar Galon-Zakr eun iliz gaer war lein Montmartr, ’us da Bariz, ar gêr ma labour enni an drouk-spered, gant ar muian a gasoni hag a c’hevier, da harz an den da dizout e c’halvedigez. Eno e fell da Zoue trec’hi war e enebourien an amzer vreman, war ar re a labour da vougan, da zôtri, da vreinan, da zismantr, en kant giz, kalon an den ; eno e fell d’ezi e teufe an dud d’adori e Galon, d’he digoll, d’he fedi, d’he anaout evel holl Esperans o bue da zont.
# Buhez ar Sent/1912/Ar Vered hag an Iliz

| ◄ Kentin | Ar Vered hag an Iliz | Gouel an Holl Zent  ► |
Eur bobl hag a intentfe pebez liamm kaer ha talvoudus a zo etrezan, e vered hag e iliz, hennez a vefe eur bobl krenv meurbed.
» Ar voger a zisparti ac’hanomp diouz tachen ar re veo a zo henvel ouz divrec’h an Otrou o stardan achanomp war e galon.
» Rak an Otrou Doue a gar ive e re varo ; karet a ra betek ludu o c’horfou ;
Dic’haouomp an Anaon paour laket en noaz ; kasomp d’ezan aluzen hon fedennou birvidik ; hen, divezatoc’h, a bedo evidomp ive.
# Abrege eus an Aviel/Chapistr 68

| ◄ Preparation evit an Oræson pehini a dleer da ober e commançamant peb Oræson | Conclusion eus an Oræson, hac a dleer da ober e fin pep Oræson | Meditation. Pelec’h e oàn-me cant vloaz so ? Da biou oùn-me dleour eus va buez hac eus a guement mad am eus  ► |
Mar quirit, e prononçot ar c’homsou, ha mar quirit, o lavarot a galon hepquen. Ar fæçon diveza-mâ a ve, a gredàn, ar guella.
ME ho trugareca, va Doue, a greiz va c’halon, eus ar sclerigen, eus an inspirationou santel, eus ar santimanchou mad, eus au oll graçou a so pliget gueneoc’h rei din en oræson-mâ.
Me en em offr deoc’h antieramant-oll, o va Doue, evit ho servicha gant fidelite, gant guir garantez.
Me a offr deoc’h specialamant ar resolutionou mad pere am eus quemeret en oræson-mâ, ha pere hoc’h eus inspiret din : roït dezo ho penediction, ha grit ma vezin fidel d’o fratica. *
Anaout a ràn va sempladurez, ma inconstanç ha ma fragilite.
Roït din eta, va Doue, dre ho madelez, dre ho misericord, an nerz hac ar gouraich da bratica ar pez hoc’h eus inspiret din hoc’h-unan.
Ar c’hraç-ze a c’houlennàn dre meritou Jesus-Christ va Salver.
Guerc’hes Vari, ma Æl-mad, ma Fatron, ha c’houi oll Sænt ha Santeset, pliget gueneoc’h intercedi evidon. **
Amâ e reot ho poquet spirituel evel ma eo expliquet dearaoc er method a oræson, er bagen 278.
Erfin e lavarot ur Bater hac un Ave Maria gant an oll ferveur a vezo possibl deoc’h evit pidi an Autrou-Doue d’ho creaat en ho resolution vad, hac evit lacaat hoc’h oræson dindan protection an Itron Varia.
# Abrege eus an Aviel/Chapistr 69

| ◄ Conclusion eus an Oræson, hac a dleer da ober e fin pep Oræson | Meditation. Pelec’h e oàn-me cant vloaz so ? Da biou oùn-me dleour eus va buez hac eus a guement mad am eus | Meditation. Ha beza e vezin-me bepret er bed-mâ ? Pe sort fin am bezo-me ?  ► |
NE doùn quet bet atau er bed ; bremâ cant vloaz so ne oàn quet ennàn. Ne deus nemet uguent vloaz, tregont vloaz, muy pe neubetoc’h, ma edòn voar an douar ?
Pelec’h e oàn-me abars an amser-ze ! Beza e oàn en neant ; ne oàn netra, n’em boa netra, ne voàn capabl a netra. Mar doùn bremâ, un dra bennac, mar em eus madou, mar em eus galloud, nerz, speret, squiant ; quemense oll a so deut a netra, quemense tout a so fontet voar an neant. Doue eo en deus va c’hrouet, ha digantàn eo am eus recevet quement avantaich am eus hep em be o meritet.
2 P. Pebes sujet n’am eus-me quet d’en em humilia ? Ha mar em dispriser, a betra e allàn-me en em glem ? Avoalc’h eo evit discar vanite un den superb hac orgueilius, pa eller lavaret dezàn ez eo deut n’a netra, penaus ne deus quet pell ne oa netra, ha n’en devoa netra. Lavaret a dleàn quement all din va-anan, pa en em santin tentet a vanite : piou oud-ê, petra oud-ê ! Deut oud a netra. Ha songet mad am eus-me biscoas e quemense ?
En em gonsideri a rin eta bepret evel ur paour pehini n’en deus netra nemet dre alusen ; hac e livirin gant ur santimant a humilite : petra a so ennon-me a guement n’am eus quet recevet ; ha mar em eus e recevet, perac en em c’hlorifiàn-me ?
3 P. Mæs pebes anaoudeguez-vad na dleàn me quet da gaout ; pebes graçou na dleàn-me quet renta da Zoue ? Pebes carante ne dleàn-me quet caout evit-àn ? N’oùn-me quet obliget da garet an hini en deus roet din quement mad eus, hac en c’honserv din da bep moment ? Ne dleàn-me quet e drugarecât bemdez hac alies bemdez ? Ne dleàn-me quet songeal ne doùn netra hep-dàn, hac en em soumeti dezàn e pep tra. Va Autrou souveren eo, digant pehini e teu din quement avantaich am eus em c’horf hac em ene. Ne dleàn quet eta en em servichout anezo nemet hervez e intantion hac hervez e urz, pe autramant ez oùn un ingrat, un disleal hac ur revoltet. Meritout a ràn e tenfe diguenê an oll madoù en deus roet din ; hac ar vuez memes, pa abusàn anezo, hac o implijàn a enep e volontez.
Allas ! bevet am eus evel ul libertin, bevet am eus em roll, evel pa n’em bige dleet netra da Zoue. Ne doùn quet en em lequeet en poan da ouzout ar pez a zesire-èn diguenê, quen nebeut a ra ne vige quet bet Mæstr varnon.
Ah ! va ene, consider petra oud bet, evit en em humilia, hac ar pez ma oud bremàn dre vadelez an Autrou-Doue, evit e garet hac e servicha evel da Grouer, da Dad ha da Autrou souveren, da behini e tlees peb tra, hac a behini e depandes en pep tra.
# Abrege eus an Aviel/Chapistr 74

| ◄ Meditation voar ar Maro maleürus | Meditation voar ar Maro eürus | Meditation voar ar Varn particulier  ► |
COnsiderit peguen douç eo mervel da nep en deus bevet erfad.
Ar maro pehini a so quen terribl d’ar bec’herien, a so d’ar re just ur sujet bras a consolationou hac a joa.
Ar peoc’h eus o conscianç, an esperanç hac an desir da velet Doue en Eê, a ro dezo ur joa vras. Ar sonch eus o œuvrou mad ne d’ê quet evite ur sujet a vanite, mæs ur sujet a fizianç e misericord an Autrou-Doue, hac a ra dezo esperout penaus goude ma en deus grêt dezo quement a c’hraçou en o buez, n’o abandono quet en heur ar maro.
Doue eus e gostez o c’honsol, a ro dezo graçou caër, a laca en o ene ur feiz parfet, un esperanç ferm, ur garantez ardant, hac a ra dezo santout en o c’halon un douçder pehini a so un tânva eus a eürusdet an Eé.
Mervel a ràn, eme ur C’hristen mad en e heur diveza, mont a ràn da guitât an douar evit mont d’an Eê ; sortial a ràn eus va exil evit distrei d’am bro ; mont a ràn d’al lec’h a repos, d’ar Rouantelez a beoc’h, d’ar Palæs a c’hloar, mont a ràn da veza delivret eus a boaniou miseriou ar vuez-mâ ; ne vesin muy exposet da bec’hi nac en danger d’en em goll ; mont a ràn da velet ar pez biscoaz lagad n’en deus guelet, da glevet ar pez biscoaz scouarn ne deus clevet, da bossedi ur pez biscoaz speret an den n’en deus comprenet ; mont a ràn da velet ma Doue, d’e contempli, d’e garet na d’e veuli epad un eternite.
Peguen douç eo an heur diveza-ze da un ene mad, pehini a so bet sourcius d’en em brepari da vervel ha d’en em zerc’hel atau prest ! Peguen douç e quef ar maro nep en deus cunduet ur vuez christen, hac he zremenet en exerciçou a zevotion hac a garantez ! Penaus ne varfe quet contant an hini a varf Sant ?
Ne depand nemet eus ac’hanoc’h, va breur ha va c’hoar, caout un hevelep maro ; bevit evel ma o deus bevet ar re just, hac a varfot evel ma varf ar re just. Ar re just a veill varnezo o-unan, en em zalc’h atau voar evez, hac en em brepar bemdez d’ar maro, gant aon na vent surprenet. Grit evel-do, hac esperit penaus an Autrou-Doue dre e c’hraç hac e visericord n’oc’h abandono quer voar ho maro. Liquit evez ouz ar pec’het ; grit bremàn ar pez a garrac’h beza grêt pa viot voar ar poent da sortial eus ar bed-mâ ; grit œuvrou-mad ; ind-ii eo a vezo en deiz-ze ho consolation, ho pinvidiguez hac ho curunen.
# Abrege eus an Aviel/Chapistr 70

| ◄ Meditation. Pelec’h e oàn-me cant vloaz so ? Da biou oùn-me dleour eus va buez hac eus a guement mad am eus | Meditation. Ha beza e vezin-me bepret er bed-mâ ? Pe sort fin am bezo-me ? | Meditation. Ha salvet e vezin-me ?  ► |
VA buez a dremen insansiblamant : eus an nombr a vloaveziou em boa da veva, un darn vras a so deja tremenet, ar rest a dremeno er memes fæçon. A-benn nebeut amser ne vezin muy voar an douar : va zud coz a so passeet oll : passeal a rin eveldo, ha ne chomo guenê netra eus a blijadurezou nac a vadou ar bed, quen nebeut ma so chomet gant o.
Perac eta en em arretàn-me quement d’en em avanç er bed, da ober va fortun, da glasq plijadurezou, da zastum madou pere am c’houitaï hac a ranquin da guitaat ?
Da betra servicho din quement a sourciou væn a guemeràn, ha quement a songesonou a ruillàn em speret ? Quemense-oll a zisparisso evel ur vogueden, evel un hunvre.
2 P. Petra vezo grêt ac’hanon pa varvin ? Va c’horf a vezo taulet en douar da vreina : va ene a vezo presantet dirag Doue evit renta cont eus ar pez e devezo grêt er bed-mâ, hac evit receo e setanç diveza evit ar Barados pe an Ifern.
Pebes follantez cherissa ha caret quement ur c’horf pehini a dle beza magadurez ar prênvet, pehini a vezo souden goude ar maro ur c’haing flerius, hac a raï euz hac horror d’am brassa mignonet ! Mæs peguen disquiant oùn-me o chom heb songeal er gont rigourus a dleàn da renta d’ar Barner souveren !
3 P. Mar doùn cavet dign eus ar Barados, e vezo evit jamæs. Ah, pebes eur-vad ! Mar doùn condaounet d’an Ifern, e vezo evit birviquen, evit un eternite. Allas, pebes maleur ! Ah Eternite ! Eternite a valeur, peguen horribl ou-de ! Beza eürus eternellamant : beza maleürus eternellamant ; quemense ne verit-èn quet e songen ennàn a barfetet ?
O va ene, sonj alies en eternite, pa jeo eno e quivi da vir eürusdet pe da vir maleur. Eno eo e tlees erruout abred pe ziveat, goude beza bet tremenet neubet amser voar an douar.
# Abrege eus an Aviel/Chapistr 71

| ◄ Meditation. Ha beza e vezin-me bepret er bed-mâ ? Pe sort fin am bezo-me ? | Meditation. Ha salvet e vezin-me ? | Meditation voar ar Pec’het marvel  ► |
EVit ober va silvidiguez, ret eo songeal enni, ret eo pratica ar vertu, ober œuvrou mad ha douguen va c’hroas. N'em bezo quet ar Barados evit netra, ret eo e c’hounit. Hent an Eê a so enq ha stris. An hent ledan a gondu d’ar precipiç, d’ar berdition, d’an Ifern.
2 P. Pelec’h ema oùme-me ? Quemer a ràn me an hent mad ? N’en em gontraignàn e netra, heulia a ràn ma inclinationou, ne fell din souffr netra, ne garàn ha ne glascàn nemet ma flijadur : dibaut gueich e songeàn e Doue hac en eternite ; beva a ràn quel lesirec evel pa ne ranquen ober netra evit en em savetei. Hac hennes eo an hent stris ? N’ef èn quet an hent ledan, hent ar bed, hent ar re libertin ? N’en em dromplàn me quet, mar songeàn ober va silvidiguez o veva evel ma ràn ? Petra am eus-me grêt bete vremàn evit Doue ? Petra am eus-me grêt evit silvidiguez va ene ? Petra am eus-me grêt hac a verit ur recompans hac ur gurunen eternel ? Ne ràn netra, pe casi netra evit gounit ar Barados, hac ober a ràn cals a draou pere a verit an Ifern.
3 P. Un dra sclaer eo n’emaoùn quet en hent mad ; mar continuàn, ne deus quet a Varados evidon : collet oùn da virviquen, ma ne cenchàn a vues. Ret eo din eta quitaat ar vuez libertin-ze am eus conduet bete vremàn ; ret eo din trec’hi va humor, mortifia ma inclinationou, ha renonç da guement tra em ampeich da ober va silvidiguez.
O va Doue, grit din querzet en hent stris pehini a gundu d’an Eê ; roït din ar gouraich d’en em drec’hi va-unan ; roït din poaniou, afflictionou, croasiou, evel ma plijo gueneoc’h : n’am espernit quet er bed-mâ ; mæs va espernit, me ho supli, er bed-all.
# Kaourintinig ha Marivonig

| ◄ Yannig an difouper neiziou | Kaourintinig ha Marivonig | Dans-tro ► |
Ar zon-man troet diwar brezoneg Gwened a vez kanet wardro Pontivy gand ar vugale. Bez ez eo eur zon gaer diouz doare beza kanet gand eur paotr hag eur baotrez vihan eus an hevelep oad.
P. Tr.
* Kaourintinig — P’lec’h ’z ay ar zaout warc’hoaz, Marivonig,
* P’lec’h ’z ay ar zaout warc’hoaz ?
* Marivonig — Da bark ar Reier glas, Kaourintinig,
* Da bark ar Reier glas.
* Kaourintinig — O ! kasit i ha deuit endro,
* Ha ni a c’hoario, Marivonig.
* O daou — Ha ni a c’hoario.
* II
* Kaourintinig — Pe seurt c’hoari a vo ? Marivonig.
* Pe seurt c’hoari a vo ?
* Marivonig — C’hoari boulou dero,… Kaourintinig,
* C’hoari boulou dero…
* Kaourintinig — C’hoari boulou ha meinigou,
* War letoun ar prajou, Marivonig.
* O daou — War letoun ar prajou.
* III
* Kaourintinig — An hini a gollo, Marivonig,
* An hini a gollo.
* Marivonig — Daou aval a baeo, Kaourintinig,
* Daou aval a baeo.
* Kaourintinig — Ha d’ar park bras e ray an dro,
* D’ar red ken na gouezo, Marivonig.
* O daou — D’ar red ken na gouezo.
PAOTR TREOURE.